# *Csanytelek Község Önkormányzata Jegyzőjétől*





*6647 Csanytelek, Volentér János tér 2. sz.*

🖀: 63/578-512, 06/20/3142365 Email: [jegyzo@csanytelek.hu](mailto:jegyzo@csanytelek.hu)

---------------------------------------------------------------------------------------------------------------------------------------

CS/2029-1/2021.

**E l ő t e r j e s z t é s**

**Csanytelek Község Önkormányzata Képviselő-testülete 2021. decemberi ülésére**

**Tárgy:** *Csanytelek Község Önkormányzata Polgármestere számára 2022. évtől járó illetménye és költségtérítése összegének rögzítése*

**Tisztelt Képviselő-testület!**

Tájékoztatom Önöket arról, hogy az egyes kulturális tárgyú és egyéb törvények módosításáról szóló 2011. évi CXLVIII. törvény 26. §-a (1)-(2) bekezdése megváltoztatta a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) több pontját is, amely *az önkormányzatokat elnökként vezető főpolgármester, a megyei jogú város polgármestere és a települések polgármesterei illetménye összegét tartalmazza.*

Az Mötv. 71. § (2) bekezdése mondja ki, hogy a megyei jogú város polgármestere és a főváros kerületi önkormányzat polgármestere havonta megbízatása idejére illetményre jogosult, melynek összege: 1.300.000.- Ft.

Az Mötv. 71. § (4) bekezdése visszahivatkozik a fenti idézett (2) bekezdésben írtakra, és a d) pontjában úgy rendelkezik, hogy a 2001 – 5000 fő lakosságszámú *település polgármestere esetén*  az 1.300.000.- Ft 60 %-a: **780.000- Ft** (azaz: hetesszáznyolcvanezer forint) **illetményre jogosult 2022. január 01. napjától**.

A fent írt havi illetmény összege a település polgármestere számára testületi döntés nélkül, az Mötv. idézett hatályos rendelkezése szerint megítélt összeg, viszont annak testület általi határozatba rögzítése által kézzel fogható összegben értelmezhető és a személyi nyilvántartásban jelezhető.

Arról még nincs információ, hogy az illetmény emelésének lesz-e központi pénzügyi fedezete, mert feladatfinanszírozás kerete helyett, csak az önkormányzat adott évi költségvetése terhére számolható el, melyet figyelembe-véve készítjük elő a költségvetést.

**Tisztelt Képviselő-testület!**

Javaslom Önöknek a tárgyi előterjesztésben és annak határozati javaslatában foglaltak megvitatása utáni változtatás nélküli jóváhagyását.

C s a n y t e l e k, 2022. december 20.

Tisztelettel:

…………………………………………..

Kató Pálné jegyző

**…/2021. (XII. .. .) Ökt határozat**

**Tárgy:** *Csanytelek Község Önkormányzata Polgármestere számára 2022. évitől járó illetménye és költségtérítése összegének rögzítése*

**H a t á r o z a t i javaslat**

1.) **Csanytelek Község Önkormányzata Képviselő-testülete** megtárgyalta és elfogadta a jegyző által tárgyban benyújtott előterjesztésben foglaltakat és az Mötv. 71. § (4) bekezdése d) pontjában írtakra hivatkozással rögzíti **Erhard Gyula Csanytelek Község Önkormányzata Polgármestere** számára **2022. január 01. napjától** az Mötv. 71. § (2) bekezdése szerinti illetmény összegének 60 %-ára való jogosultságát, amely havonta **780.000.- Ft** (azaz: hetesszáznyolcvanezer forint) illetmény összegének, az eddigi illetménye helyett illeti meg a MÁK általi folyósítással, a számlájára havonta történő utalással.

2.) A Képviselő-testület rögzíti továbbá, hogy Csanytelek Község Önkormányzata Polgármestere havi illetményének 15 %-a összegére **117.000.- Ft** (azaz: száztizenhétezer forint) **költségtérítésre** jogosult 2022. január 01. napjától.

Végrehajtás határideje: 2022. 01. 01.

Végrehajtásért felelős: Kató Pálné jegyző

Beszámolás határideje: végrehajtást követő soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Magyar Államkincstár Csongrád-Csanád Megyei Igazgatósága (Szeged)
* Erhard Gyula polgármester
* Kató Pálné jegyző és általa
* Tóth Józsefné Adó- és Pénzügyi Iroda Vezetője
* Irattár