Csanytelek Község Önkormányzata Csanytelek Község Önkormányzata





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/2038-1/2021.

**E l ő t e r j e s z t é s**

**Csanytelek Község Önkormányzata Képviselő-testülete 2021. decemberi ülésére**

**Tárgy:** *a Csanytelek, Kossuth Lajos utca 34. szám alatti épület felújítására a VP6-19.2.1-6-8-21 kódszámú „Helyi fejlesztések támogatása” című pályázati program keretében támogatási igénylés benyújtása*

**Tisztelt Képviselő-testület!**

Tájékoztatjuk Önöket arról, hogy a Vidékfejlesztési Programok keretében Magyarország Kormányának felhívása alapján az *Alsó-Tisza Vidék Fejlesztéséért Egyesület HACS tervezési területén lehetőség nyílik arra*, hogy ingatlan felújítást tudjunk megvalósítani. Erre a célra **alkalmas a jelenleg önkormányzati tulajdonú használaton kívüli Csanytelek, Kossuth Lajos utca 34. szám alatti (hrsz.: 353/2) épület jobb oldali (tároló) része.**

A jelenlegi pályázati kiírásban többfunkciós ingatlan felújítására igényelhető **maximális támogatás összege 6 millió Ft.** Ez a támogatási keret alap esetben 95 *%-os támogatás intenzitást jelent* az elszámolható költségek vonatkozásában. Az elvégzett építőipari munkálatokra irányuló tervezői költségkalkuláció alapján az egyéb szolgáltatásokkal együtt (projekt előkészítés, műszaki ellenőrzés, projektmenedzsment) a tervezett projekt ***bruttó összköltsége 7.105.457.- Ft.***A legszükségesebb munkálatok elvégzéséhez szükséges **saját forrás teljes összege: 1.105.457.-Ft**. A nem építési engedély köteles belső felújítási munkálatok fő elemei a következők:

* *betonozási* *munkák*
* *padlóburkolatok cseréje,*
* *külső- és belső nyílászárók cseréje, vakolat javítási munkálatok,*
* *vízgépészeti berendezések, szerelvények cseréje.*
* *festés, mázolás, szigetelési munkálatok.*

A támogatás igénylés benyújtásának határideje: 2022. január 06.

A saját forrás biztosítását az önkormányzat 2022. évi költségvetésének fejlesztési célkitűzései között javasoljuk meghatározni a konkrét pályázati cél megjelölésével.

**Tisztelt Képviselő-testület!**

Javasoljuk a fenti előterjesztés jóváhagyását és a csatolt határozati javaslatban foglaltak változtatás nélküli elfogadását.

C s a n y t e l e k, 2021. december 17.

Tisztelettel:

……………………………….. ……………………………….

Erhard Gyula polgármester Kató Pálné jegyző

P. h. P. h.

**…./2021. (XII. ... .) Ökt határozat**

**Tárgy:** *a Csanytelek, Kossuth Lajos utca 34. szám alatti épület felújítására a VP6-19.2.1-6-8-21 kódszámú „Helyi fejlesztések támogatása” című pályázati program keretében támogatási igénylés benyújtása*

### H a t á r o z a t i javaslat

1. Csanytelek Község Önkormányzata Képviselő-testülete a *VP6-19.2.1-6-8-21 kódszámú felhívás* alapján pályázati támogatás igénylést nyújt be **a Csanytelek, Kossuth Lajos utca 34. szám (hrsz. 353/2) alatti, jelenleg használaton kívüli épületrész felújítási munkálataira.**
2. A Képviselő-testület rögzíti, hogy a tárgyi épület felújítási munkálatai és a hozzá kapcsolódó egyéb szolgáltatások **tervezett bruttó bekerülési összköltségét *7.105.457,-*- Ft** (azaz: hétmillió-egyszázötezernégyszázötvenhét forint) **összegben hagyja jóvá a** azzal, hogy a tervezett összköltségen belül az **igényelt támogatás összege: 6.000.000.-Ft**, (azaz: hatmillió forint) míg az önkormányzat által **vállalt saját forrás összege, mint önerő 1.105.457.-Ft** (azaz: egymillió-egyszázötezernégyszázötvenhét forint).
3. A Képviselő-testület kötelezettséget vállal arra, hogy az önkormányzat saját forrás vállalásának keretösszege az önkormányzat 2022. évi költségvetéséről szóló önkormányzati rendeletében kerül elkülönítésre az eredeti előirányzatok között a konkrét pályázati cél megjelölésével.

Végrehajtás határideje támogatási igénylés benyújtására: 2022. 01. 06.

Végrehajtásért felelős: Erhard Gyula polgármester

Beszámolás határideje: pályázat elbírálását követő képviselő-testületi soros ülésén

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tóth Józsefné Adó- és Pénzügyi Iroda Vezetője (H)
* Irattár