***Csanytelek Község Önkormányzata Csanytelek Község Önkormányzata***





***Polgármesterétől J e g y z ő j é t ő l***

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/485-11/2021.

**E l ő t e r j e s z t é s**

**Csanytelek Község Önkormányzata Képviselő-testülete 2021. decemberi ülésére**

**Tárgy:**  *Csanytelek Község Önkormányzata ellátotti felelőssége és víziközmű-vagyona Magyar Állam javára*

*való átruházása érdekében végrehajtásra váró feladatok eljárásrendjének jóváhagyása*

**Tisztelt Képviselő-testület!**

Visszautalunk a tárgyban a Képviselő-testület által **40/2021. (IX. 24.) Ökt határozat**ba foglalt döntésére, melyben nyilatkozattal tanúsította, hogy a tárgyi jogügylet lebonyolítását szolgáló *együttműködési megállapodásban* foglaltakat megismerte és elfogadta az önkormányzati ellátotti felelőséget és az ahhoz köthető önkormányzati vagyon átadás – átvétellel járó további teendőket. Felhatalmazást adott a testület a település polgármesterének a vonatkozó megállapodás aláírására és elvárt intézkedések megtételére.

Ezen döntést követően a Projekt Irányíró Bizottság (a továbbiakban: PIB) elfogadta az ALFÖLDVÍZ Zrt pénzügyi-gazdasági, jogi, műszaki átvilágítására vonatkozó, a Pons Kft által felkérésre elkészített jelentését és az integrációra 7 pontból álló javaslatot fogalmazott meg. Ennek megismerése érdekében csatoljuk a PIB által összeállított dokumentumok sorát, amely megkönnyíti a testület döntését.

Önök előtt ismert, hogy a tárgyi átadási folyamat része az ***ALFÖLDVÍZ Zrt. részvényeinek átruházása*** érdekében teendő döntések sorozata, amely a hatályos Ptk. rendelkezésein alapul.

Önkormányzatunknak hozzá kell járulnia **tranzakciós szerződés kötéséhez**, mellyel annak tárgyalása előkészítését és lefolytatását segítjük elő.

A Képviselő-testületnek döntést kell hoznia, döntését határozatba kell foglalnia a tranzakciós szerződés megkötésére vonatkozó önkormányzati vállalásokról. Az önkormányzatunk által fenti határozattal átadott víziközmű vagyon működtetésére jogosított Nemzeti Vízművek Zrt. idén december vége és 2022. január 30. között időben tervezi az *átruházási megállapodás megkötését a tulajdonos önkormányzatokat képviselő polgármesterével, akinek abban az időben már rendelkeznie kell a testület felhatalmazásával.*

Az integrációban részvevő önkormányzatként az integrációs megállapodás aláírásával egyidőben *fizikai valójában át kell adnia az NV Zrt számára az ALFÖLDVÍZ Zrt törzsrészvényeit akként, hogy az alkalmas legyen az átvevő számára a tulajdonjog és birtokosi jogállással való rendelkezés bizonyítására.*

Ezen előterjesztéshez 1. mellékletként csatolt 102 pontból álló „Megállapodás” dokumentuma a tárgyi eljárási folyamaton belül tartalmazza az

* előzményeket,
* a részvények átruházása,
* a víziközmű vagyon és az ellátotti felelősség átadása szabályait,
* a járulékos kérdésekkel kapcsolatos rendelkezéseket,
* az átadás ellentételezését,
* a költségviselés,
* a szavatosság,
* a titoktartás,
* a kapcsolódó eljárások,
* a kapcsolattartás,
* a kommunikáció,
* az együttműködési kötelezettség,
* a nyilatkozatok értelmezése,
* az adatkezelés, adatvédelem
* a szerződés hatálya,
* a megállapodás módosítása,
* a szerződés megszűnése,
* a lehetetlenülés,
* a vis maior,
* a részleges érvénytelenség, részleges hatálytalanság,
* a felelősség körét,
* a jogképességi nyilatkozatot és
* a vegyes rendelkezéseket.

**Tisztelt Képviselő-testület!**

A tárgyi előterjesztés az Mötv. 46. § (2) bekezdése c) pontja szerinti eljárásrendben zárt ülésen való tárgyalása indokolt az eljárásban résztvevő kérését tiszteletben tartva.

Indítványozzuk a tárgyi előterjesztésben és a csatolt határozati javaslatban foglaltak megtárgyalását követően változtatás nélküli elfogadását.

C s a n y t e l e k, 2021. december 17.

Tisztelettel:

………………………………………. ………………………………………

Erhard Gyula polgármester Kató Pálné jegyző

P. h. P. h.

**…/2021. (XII. .. .) önkormányzati határozat**

**Tárgy:** *Csanytelek Község Önkormányzata ellátotti felelőssége és víziközmű-vagyona Magyar Állam javára*

*való átruházása érdekében végrehajtásra váró feladatok eljárásrendjének jóváhagyása*

**H a t á r o z a t i javaslat**

**Csanytelek Község Önkormányzata Képviselő-testülete** rögzíti, hogy tárgyban általa **40/2021. (IX. 24.) Ökt határozat**ba foglalt döntését továbbra is fenntartja és a víziközmű-szolgáltatás biztosítása érdekében meglévő ellátotti felelőssége kötelezettségének Magyar Államra történő átruházására irányuló Integrációs Program keretében az alábbi döntést hozza.

1.) Csanytelek Község Önkormányzata Képviselő-testülete kinyilvánítja, hogy a tárgyban benyújtott

a) *a víziközmű-vagyon és az azt működtető vagyon,*

b) *az átadással érintett víziközmű-rendszer üzemeltetését szerződéses jogviszony alapján ellátó ALFÖLDVÍZ*

*Zrt.-ben fennálló társasági részesedés ingyenes átruházásáról,* valamint

c) *az átruházással érintett víziközmű-vagyonhoz tartozó, víziközmű fejlesztésre fel nem használt források tulajdonjogának térítésmentesen, nyilvántartott értéken történő átvezetéséről szóló, ezen határozathoz 1. mellékletként csatolt megállapodás tervezetében foglaltakat megismerte, annak tartalmával egyetért.*

2.) Csanytelek Község Önkormányzata Képviselő-testülete rögzíti, hogy e határozat 1. pontja szerinti cél megvalósítása érdekégben Erhard Gyula polgármester úr számára felhatalmazást ad a tárgyi határozat 2. pontjában írt, víziközmű vagyon és az azt működtető vagyon, továbbá az Alföldvíz Zrt.-ben fennálló társasági részesedés Magyar Állam részére történő ingyenes átadására vonatkozó megállapodás aláírására.

Végrehajtás határideje: folyamatos

Végrehajtásért felelős: Erhard Gyula polgármester

Kató Pálné jegyző

Beszámolás határideje: végrehajtást követő soros ülésen

Határozatról értesítést kap:

* ALFÖLDVÍZ Zrt. Vezérigazgatója Székhelyén és általa a Társaság Közgyűlése
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tóth Józsefné az Adó- és Pénzügyi Iroda Vezetője (Helyben)
* Irattár