**Csanytelek Község Önkormányzata**

**Polgármesterétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517**

**e-mail:** [csanytelek@csanytelek.hu](mailto:csanytelek@csanytelek.hu) **, www.csanytelek.hu**

CS/2022-1/2021.

**E L Ő T E R J E S Z T É S**

**Csanytelek Község Önkormányzata Képviselő-testülete 2021. decemberi ülésére**

**Tárgy:** *Csanytelek Község Önkormányzata érdekeltségi körébe tartozó Önkormányzati Társulások 2021. évi tevékenységéről szóló beszámoló elfogadása*

**Tisztelt Képviselő-testület!**

Csanytelek Község Önkormányzata 2021. évben az alábbi 3 önkormányzati társulásban volt érdekelt:

* *Csongrád és Csanytelek Ivóvízminőség-javító Önkormányzati Társulása,*
* *Délkelet- Alföld Regionális Hulladékgazdálkodási Rendszer Létrehozását Célzó Önkormányzati Társulása (DAREH),*
* *Alsó- Tisza-menti Önkormányzati Társulás.*

A három társulásban 2021. évben folyt tevékenységről, a hozott döntésekről az alábbiakban tájékoztatom Önöket. A Magyarország önkormányzatairól szóló 2010. évi CLXXXIX. törvény (a továbbiakban: Mötv.) 93. § 14. pontja értelmében eljárva, *évente egy alkalommal a település polgármesterének* be kell számolnia az adott Társulásban folytatott tevékenységről, melynek ezen előterjesztéshez mellékelt, az adott Társulás Elnöke által megküldött beszámoló csatolásával teszek eleget.

**Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás**

Emlékeztetem Önöket arra, hogy településünk önkormányzata a Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás (a továbbiakban: DAREH) 2006. márciusában való megalapítása óta tagja a szervezetnek, működését anyagiakkal évről – évre az önkormányzat költségvetéséből támogatja. Ennek a szervezetnek köszönhetően, pályázati úton került sor 5 évvel ezelőtt a település régi szeméttelepének rekultivációjára, amely a település környezetvédelme szempontjából kiemelkedő fontossággal bír.

Településünkön szervezett módon több mint 20 éve folyik a hulladékgazdálkodás keretébe tartozó hulladékszállítás, melyet jelenleg az FBH-NP Nonprofit Kft megbízásából alvállalkozója a Csongrádi Víz- és Kommunális Nonprofit Kft lát el, a DAREH Társulással kötött szerződésben foglaltak szerint. Évek óta folyamatos a háztartási hulladék, a szelektívhulladék, a zöldhulladék heti, ill. havi egy alkalommal való szállítása, kezelése, ártalmatlanítása, központi közszolgáltatási díj fizetési kötelezettség ellenében. Térítésmentesen évente 2 alkalommal lehetőség van településünkön a lomtalanításra, amely közkedvelt, mivel a szolgáltatást egyre többen veszik igénybe. A szelektíven gyűjtött hulladék havi egy alkalommal való elszállítása díjmentes szolgáltatásként működik a településen. A hulladékról szóló törvény jövőre hatályba lépő módosítása ezen a téren is változást fog hozni, hiszen amit eddig a sárgaszínű kukába helyeztünk, pl. a műanyagból készült üvegek, fémdobozok meghatározott rendben visszaválthatóvá válnak.

Településünkön havonta egy alkalommal biztosított a közszolgáltatást igénybe-vevők számára a közszolgáltató általi ügyfélfogadás, amely nagy ügyfélforgalmat bonyolít, főleg a településről ki- és beköltözők általi gyűjtőedény leadás és átvétel okán. Gondot jelent viszont a veszélyhelyzet ideje alatti helyszíni ügyintézését, melyet a telefonon ügyfélszolgálat váltott fel.

A jövő évre vonatkozóan tervbe-vett központi vonatkozó jogszabály-tervezet értelmében állami feladatkörbe vonja a hulladékgazdálkodás hatáskörét, amely komoly jogi átalakítást fog eredményezni,

melynek bekövetkezése után fogok arról számot adni Önöknek. A jegyzői hatáskörbe adott feladatellátás 2023. június 30. napjával megszűnik, addig viszont a közterületen elhagyott hulladék begyűjtésére vonatkozó önkormányzati rendeletbe foglaltak végrehajtásának még van szerepe.

A DAREH Elnöke megtisztelte a Társulás Tagönkormányzatait és ezen előterjesztéshez csatolt beszámolójában adott tájékoztatást a DAREH idei évben történt eseményeiről és a Társulás, vagy nevében eljáró Elnök által hozott intézkedésekről, határozatokról.

**Csongrád és Csanytelek Ivóvízminőség-javító Önkormányzati Társulás Társulási Tanács**

Az idei évben a Csongrád és Csanytelek Ivóvízminőség-javító Önkormányzati Társulás Társulási Tanács a két ízben ülésezett:

2021. február 25-én megtartott ülésén döntött a Társulás 2021. évi költségvetéséről. A Társulás egyedüli bevétele a projekt zárása óta az önkormányzatok által befizetett tagdíjak (bruttó 20,-Ft/lakos) összege, melyek a működési célú kiadások fedezetéül szolgálnak - folyószámla-vezetési díjak.

2021. május 28-án megtartott ülésen a 2020. évi éves beszámoló jóváhagyására került sor. A 2020. évi társulási költségvetési beszámolónak a Magyar Államkincstár felé történő leadása érdekében Csongrádi Polgármesteri Hivatal a zárlati munkálatokat elvégezte. Ennek keretében az eszközeinket, forrásainkat számba vettük, vevő-szállítói, valamint egyéb analitikus és főkönyvi nyilvántartások egyeztetését elvégeztük, könyvviteli mérleget, maradvány kimutatást elkészítettük. A Társulás összes bevétele 1.612.367,-Ft-ra teljesült, mely a módosított előirányzatra vetítve 99,9%-os teljesítésnek felel meg. A bevétel tagdíj kiszámlázásából 302.977,-Ft + áfa bevételből 81.804,-Ft, kamatbevételből 1,-Ft és az előző év költségvetési maradványából 1.227.585,-Ft valósult meg. A Társulás összes kiadása 95.632,-Ft-ra teljesült, mely 5,9%-os teljesülésnek felel meg. A kiadások a számlavezetés költségét 12.632,-Ft és a tagdíj után fizetendő áfát 83.000,-Ft összegben tartalmazza. Az alaptevékenység költségvetési bevételei 384.782,-Ft, az alaptevékenység költségvetési kiadásai 95.632,-Ft, így az alaptevékenység költségvetési egyenlege 289.150,-Ft. Az alaptevékenység finanszírozási bevételei 1.227.58.,-Ft, az alaptevékenység finanszírozási egyenlege 1.227.585.-Ft, így az alaptevékenység maradványa 1.516.735.-Ft.

Az idei évben hozott döntéseket e beszámolóhoz csatolt jegyzőkönyvi kivonatok tanúsítják.

A közeljövőben módosítani kell a Társulás Társulási Megállapodását, mert a Magyar Államnak átadott víziközműre vonatkozó feladatellátással nem egyeztethető össze a Társulás léte, viszont a Társulás megszüntetésével ez a probléma elhárul.

**Alsó- Tisza-menti Önkormányzati Társulás Társulási Tanácsa**

A Társulás Társulási Tanácsa és nevében eljárva Elnökként való döntéseket e beszámolóhoz csatolt mellékletek tartalmazzák, ezért annak megismétlése felesleges időtöltés. Javaslom annak áttekintését.

**Tisztelt Képviselő-testület!**

Indítványozom a tárgyi előterjesztés és az ahhoz csatolt határozati javaslat változtatás nélküli elfogadását.

C s a n y t e l e k, 2021. december 17.

Tisztelettel:

………………………………….

P. h. Erhard Gyula polgármester

**…./2021. (XII. .) Ökt határozat**

**Tárgy:** *Csanytelek Község Önkormányzata érdekeltségi körébe tartozó Önkormányzati Társulások 2021. évi tevékenységéről szóló beszámoló elfogadása*

**Határozati j a v a s l a t**

Csanytelek Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 93. § 14. pontjában írt kötelezettségének eleget téve megtárgyalta a település Polgármestere által benyújtott tárgyi előterjesztésben foglaltakat és az e határozathoz 1. mellékletként csatolt

1. *Délkelet- Alföld Regionális Hulladékgazdálkodási Rendszer Létrehozását Célzó Önkormányzati Társulásában*,
2. *Csongrád és Csanytelek Ivóvízminőség-javító Önkormányzati Társulásában,*
3. *Alsó- Tisza-menti Önkormányzati Társulásában*

2021. évben folytatott tevékenységről szóló előterjesztésben és az ahhoz csatolt mellékletekben foglaltat változtatás nélkül elfogadta.

Határozatról értesítést kap:

* Csongrád és Csanytelek Ivóvízminőség-javító Önkormányzati Társulás Társulási Tanácsa Elnöke

Bedő Tamás Polgármester úr (Csongrád),

* DAREH Önkormányzati Társulás Társulási Tanácsa Elnöke és Munkaszervezete (Orosháza),
* Csanytelek Község Önkormányzata Képviselő-testülete Tagjai (Helyben),
* Erhard Gyula polgármester, a Társulás Társulási Tanácsa Elnöke,
* Kató Pálné jegyző és általa
* Tóth Józsefné Adó- és Pénzügyi Iroda Vezetője,
* Irattár