# ***Csany Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/314-2365 Email:* [*jegyzo@csanytelek.hu*](mailto:jegyzo@csanytelek.hu)

Cs/1241-5/2021.

**E l ő t e r j e s z t é s**

**Csanytelek Község Önkormányzata Képviselő-testülete 2021. decemberi ülésére**

**Tárgy:** *Csanytelek Község Önkormányzata és a Csanyteleki Polgármesteri Hivatal pénzkezelésének ellenőrzéséről szóló*

*belső ellenőri jelentésének elfogadása*

**Tisztelt Képviselő-testület!**

Tájékoztatom Önöket arról, hogy az Alsó- Tisza-menti Önkormányzati Társulás belső ellenőre a 2021. évre jóváhagyott belső ellenőrzési tervben foglaltak szerint eljárva benyújtotta a *Csanytelek Község Önkormányzata* és a *Csanyteleki Polgármesteri Hivatal pénzkezelési szabályok* betartására irányuló ellenőrzése megállapításait, melyben a belső szabályzatok mindennapokban való alkalmazását vizsgálata a gyakorlatban. A belső ellenőr vizsgálata célja, hogy a hivatal által folytatott pénzkezelés rendje a törvényi előírásoknak és a belső szabályzatban foglaltaknak megfelel-e, az önkormányzat és a hivatal szervezeti és működési szabályzata mellékleteként csatolt *Pénzügyi Ügyrend és annak függelékei belső szabályzatában* foglaltaknak eleget tudnak-e tenni. Áttekintettea *házipénztári és pénzkezelési szabályzatában írtakat* és vizsgálta a képviselő-testület által a kiadások készpénzben történő teljesítése eseteiről szóló 8/2019. (VII. 13.) önkormányzati rendeletében szabályozott rendelkezések betartását. Az ellenőrzés összességében az önkormányzat és a hivatal, bank – és pénztár, valamint gépjármű üzemeltetési bizonylatainak szúrópróbaszerű ellenőrzésére terjedt ki.

A belső ellenőr a bank – és pénztárbizonylatok ellenőrzése során megállapította, hogy a hivatalban 2021. évben a 62/2015. (III. 24.) Korm. rendelet alapján az ASP rendszer programjaival szabályszerűen történt a könyvelés. Olyan hibát, hiányosságot nem tárt fel a belső ellenőr, amely intézkedési terv készítését igényelte volna. Javaslatot tett a belső ellenőr arra, hogy a jövőben minden kiadáshoz társuljon átláthatósági nyilatkozat.

A belső ellenőr a költségvetési szervek belső kontrollrendszeréről és a belső ellenőrzésről szóló 370/2011. (XII. 31.) Korm. rendeletben foglaltak szerint járt el.

**Tisztelt Képviselő-testület!**

Indítványozom a tárgyi előterjesztés, annak határozati javaslata és a csatolt belső ellenőri jelentés változtatás nélküli elfogadását.

C s a n y t e l e k, 2021. december 20. Tisztelettel:

Kató Pálné jegyző

**…./2021. (XII. .. .) Ökt határozat**

**Tárgy:** *Csanytelek Község Önkormányzata és a Csanyteleki Polgármesteri Hivatal pénzkezelésének ellenőrzéséről szóló*

*belső ellenőri jelentés elfogadása*

**H a t á r o z a t i javaslat**

Csanytelek Község Önkormányzata Képviselő-testülete megtárgyalta az e határozathoz 1. mellékletként csatolt, a *Csanytelek Község Önkormányzata és a Csanyteleki Polgármesteri Hivatal pénzkezelésének ellenőrzéséről szóló belső ellenőri jelentésben* foglaltakat és a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményét figyelembe-véve az alábbi döntést hozta.

A Képviselő-testület a fenti tárgyú jelentésben foglaltakat változtatás nélkül elfogadja azzal, hogy a költségvetési szervek belső kontrollrendszeréről és a belső ellenőrzésről szóló 370/2011. (XII. 31.) Korm. rendeletben foglaltak szerint eljárva a település jegyzője a belső ellenőr által tett javaslatban foglaltakat építse be a hivatal pénzügyi eljárásrendjébe.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Gajdán Lejla belső ellenőr (Szeged)
* Erhard Gyula polgármester
* Kató Pálné jegyző és általa
* Tóth Józsefné Adó- Pénzügyi Iroda Vezetője
* Irattár