**Csanytelek Község Önkormányzata**

**Képviselő-testülete**

**…/2021. (XII. .. .) önkormányzati rendelet-tervezete**

**A SZEMÉLYES GONDOSKODÁST NYÚJTÓ**

**GYERMEKJÓLÉTI ELLÁTÁSOK**

**FORMÁIRÓL, AZOK IGÉNYBEVÉTELÉRŐL ÉS**

**A GYERMEKÉTKEZTETÉS INTÉZMÉNYI TÉRÍTÉSI DÍJAIRÓL**

**szóló**

**14/2018. (XI. 29.) önkormányzati rendelete**

**módosításáról**



**Csanytelek Község Önkormányzata Képviselő-testülete**

**…./2021. (XII. .. .) önkormányzati rendelet-tervezete**

**a személyes gondoskodást nyújtó gyermekjóléti ellátások formáiról, azok**

**igénybevételéről és a gyermekétkeztetés intézményi térítési díjairól szóló**

**14/2018. (XI. 29.) önkormányzati rendelet módosításáról**

Csanytelek Község Önkormányzata Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (3) bekezdésében kapott felhatalmazás alapján, származékos jogalkotással, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, az Alaptörvény 32. cikk (1) bekezdés a) pontjában, a gyermekek védelméről és a gyámügyi igazgatásról szóló 1997. évi XXXI. törvény 21. § - 21/C. §-aiban, a 146. §-151. §-aiban meghatározott feladatkörében eljárva, a jogalkotásról szóló 2010. évi CXXX. törvény 5. § (5) bekezdése értelmében az Alsó- Tisza-menti Önkormányzati Társulás Tagönkormányzataként a Felgyő Községi Önkormányzat Képviselő-testülete, a Tömörkény Községi Önkormányzat Képviselő-testülete és Csanytelek Község Önkormányzata Képviselő-testülete a Társulási Megállapodás V. fejezete 11. pontja szerinti előzetes egyetértési joga alapján, a nemzetiségek jogairól szóló 2011. évi CLXXIX. törvény 81. § (1) bekezdése értelmében a Csanyteleki Roma Nemzetiségi Önkormányzat Képviselő-testülete egyetértésével, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés b) pontja szerint jogosított Ügyrendi Bizottság és a 24. § (2) bekezdés e) pontjában a Pénzügyi Ellenőrző, Foglalkoztatáspolitikai és Településfejlesztési Bizottság véleményének kikérésével, a következőket rendeli el:

1. *A személyes gondoskodást nyújtó gyermekjóléti ellátások formáiról, azok igénybevételéről és a gyermekétkeztetés intézményi térítési díjairól szóló 14/2018. (XI. 29.) önkormányzati rendelet módosítása (a továbbiakban: R)*

**1. §**

(1) Az R. 2. § (1) bekezdés b) pontja helyébe a következő rendelkezés lép:

„*b)* *gyermekétkeztetés* keretében a többcélú intézményen belül

*ba)* a mini bölcsődékben,

*bb)* az óvodákban és a többcélú intézmény zárva tartása időszakában

*bc)* szünidő alatt

természetben nyújtott ellátás.”

(2) Az R. 2. §-a az alábbi (4)-(8) rendelkezéssel egészül ki:

„(4) Az Alsó- Tisza-menti Többcélú Óvodák és Mini Bölcsődékben nyújtott gyermekjóléti személyes gondoskodás *igénybevétele iránti igényt az adott intézmény székhelyén az intézmény vezetőjénél, a gyermek szülője, törvényes képviselője személyesen kezdeményezheti, az adott intézmény házirendjében rögzített feltételek megléte esetén.*

(5) A *Mini Bölcsődékben* az ellátást az 1. életévét betöltött gyermek veheti igénybe, akinek a szülője, törvényes képviselője az intézmény vezetőjével a gyermek mini bölcsődei ellátására irányuló feltételekre vonatkozóan *megállapodást köt* (mini bölcsődei ellátás nyújtására vonatkozó formanyomtatvány alkalmazásával). A felvételi eljárásban előnyt jelent a szülő, a törvényes képviselő munkavállalói léte, az illetékes védőnő javaslata. A gyermek intézménybe való felvételéről az intézmény vezetője dönt, mely döntéséről felvételi értesítést küld a gyermek szülőjének, törvényes képviselőjének.

(6) Az *óvodákban* az ellátást az a legalább 2,5 életévet betöltött gyermek veheti igénybe, akinek szülője, törvényes képviselője az adott intézmény házirendjében foglaltaknak eleget tud tenni és a gyermek beíratásához szükséges okmányokat bemutatja. A gyermek intézménybe való felvételéről az intézmény vezetője dönt, mely döntéséről felvételi értesítést küld a gyermek szülőjének, törvényes képviselőjének.

(7) Annak a gyermeknek *megszűnik* a m*ini bölcsődei ellátása*, akit az érettsége óvodai ellátás igénybe-vételére jogosít. Erről a szülő, törvényes képviselő az adott intézmény házirendje szerint eljárva, az intézmény vezetőjével megállapodást köt. A gyermek intézményi ellátásának megszüntetéséről az intézmény vezetője dönt, mely döntéséről értesítést küld a gyermek szülőjének, törvényes képviselőjének.

(8) Annak a gyermeknek *megszűnik az óvodai ellátása,* akit érettsége általános iskolai oktatásban való részvételre jogosít. A gyermek intézményi ellátásának megszüntetéséről az intézmény vezetője az intézmény házirendje szerint eljárva dönt.”

**2. §**

Az R. 1. melléklete helyébe e rendelet 1. melléklete lép.

2. *Hatályba léptető rendelkezés*

**3. §**

(1) Ez az önkormányzati rendelet 2022. január 1. napján lép hatályba.

(2) Nem lép hatályba a személyes gondoskodást nyújtó gyermekjóléti ellátások formáiról, azok igénybevételéről és a gyermekétkeztetés intézményi térítési díjairól szóló 14/2018. (XI. 29.) önkormányzati rendelet módosításáról szóló 8/2021. (XI. 26.) önkormányzati rendelet.

…………………………………. ………………………………………..

Erhard Gyula polgármester P.h. P.h. Kató Pálné jegyző

Az önkormányzati rendelet kihirdetésének időpontja: ….év……………hónap …….nap.

………………………………………

P.h. Kató Pálné jegyző

*1melléklet a …/2021. (XII. .. .) önkormányzati rendelet-tervezethez*

1. melléklet a 14/2018. (XI. 29.) önkormányzati rendelethez

**Az Alsó- Tisza-menti Többcélú Óvodák és Mini Bölcsődék**

***nettó intézményi térítési díja mértékei***

1. ***a Csanyteleki Mini B ö l c s ö d é b e n***
2. ***gyermekétkeztetés***

|  |  |  |
| --- | --- | --- |
| *Sor-*  *szám* | A | B |
| *Étkeztetési szolgáltatás megnevezése* | *Étkezés nyersanyag költségének*  *(ÁFA nélküli napi adag) nettó intézményi térítési díja (forintban)* |
| 1. | Reggeli | 76 |
| 2. | Tízórai | 30 |
| 3. | Ebéd | 327 |
| 4. | Uzsonna | 76 |
| 1-4. | Összesen: | 509 |

1. ***a gondozás díja a Csanyteleki Mini Bölcsödében***

*a Mini Bölcsődei* ***gondozás intézményi térítési díja mértéke ellátási napokon: 0 Ft,***

***ingyenesen nyújtott ellátás.***

1. ***a Tömörkényi Mini B ö l c s ö d é b e n***
2. ***gyermekétkeztetés***

|  |  |  |
| --- | --- | --- |
| *Sor-*  *szám* | A | B |
| *Étkeztetési szolgáltatás megnevezése* | *Étkezés nyersanyag költségének*  *(ÁFA nélküli napi adag) nettó intézményi térítési díja*  *(forintban)* |
| 1. | Reggeli | 62 |
| 2. | Tízórai | 24 |
| 3. | Ebéd | 275 |
| 4. | Uzsonna | 64 |
| 1-4. | Összesen: | 425 |

1. ***a gondozás díja a Tömörkényi Mini Bölcsödében***

*a Mini Bölcsődei* ***gondozás intézményi térítési díja mértéke ellátási napokon: 0 Ft,***

***ingyenesen nyújtott ellátás.***

**Az Alsó- Tisza-menti Többcélú Óvodák és Mini Bölcsődék**

***gyermekétkeztetés nettó intézményi térítési díja mértékei***

1. ***Ó v o d á k b a n***
2. **Felgyői óvodában**

|  |  |  |
| --- | --- | --- |
| *Sor-*  *szám* | A | B |
| *Étkeztetési szolgáltatás megnevezése* | *Étkezés nyersanyag öltségének*  *(ÁFA nélküli napi adag) nettó intézményi térítési díja (forintban)* |
| 1. | Tízórai | 72 |
| 2. | Ebéd | 227 |
| 3. | Uzsonna | 75 |
| 1-3. | Összesen: | 374 |

1. **Csanyteleki óvodában**

|  |  |  |
| --- | --- | --- |
| *Sor-*  *szám* | A | B |
| *Étkeztetési szolgáltatás megnevezése* | *Étkezés nyersanyag költségének*  *(ÁFA nélküli napi adag) nettó intézményi térítési díja (forintban)* |
| 1. | Tízórai | 99 |
| 2. | Ebéd | 296 |
| 3. | Uzsonna | 99 |
| 1-3. | Összesen: | 494 |

1. **A Szent László Általános Iskola**

***gyermekétkeztetés nettó intézményi térítési díja mértéke***

**a Csanyteleki székhelyű általános iskolában**

|  |  |  |
| --- | --- | --- |
| *Sor-*  *szám* | A | B |
| *Étkeztetési szolgáltatás megnevezése* | *Étkezés nyersanyag költségének*  *(ÁFA nélküli napi adag) nettó intézményi térítési díja (forintban)* |
| 1. | Tízórai | 101 |
| 2. | Ebéd | 319 |
| 3. | Uzsonna | 99 |
| 1.-3. | Összesen: | 519 |